*Kivonat a Jászberény Városi Önkormányzat Képviselő-testületének 2019. december 18-án megtartott* ***rendkívüli****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***321/2019. (XII. 18.) határozata***

***Az önkormányzati munkához kapcsolódó természetbeni juttatásokról***

1. A Jászberény Városi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 107. §-ban meghatározott jogkörében eljárva, a helyi önkormányzati képviselők tiszteletdíjáról és természetbeni juttatásáról szóló 30/2011. (IX. 15.) önkormányzati rendelet (a továbbiakban: Ör.) 5. § (4) bekezdése alapján hozzájárul, hogy a 2014-2019. évi önkormányzati ciklusra használatra átadott **laptopokat, vagy tableteket** a használatba vevők szakértő által megállapított – laptop esetében darabonkénti bruttó 42.000,- Ft-os, tablet esetében darabonkénti bruttó 42.000,- Ft-os – forgalmi értéken megvásárolhassák.
2. A Képviselő-testület az 1. pontban megjelölt értékesítést megelőző igényfelmérés lebonyolításával a PH Közgazdasági Iroda vezetőjét, az értékesítés lebonyolításával a PH Számviteli Iroda vezetőjét bízza meg.
3. A Képviselő-testület felhatalmazza Jászberény Város Polgármesterét az adásvételi szerződés Jászberény Városi Önkormányzat (a továbbiakban: Önkormányzat), mint eladó képviseletében történő aláírására.

**Határidő:** 2020. január 31.

**Felelős:** Budai Lóránt polgármester (az aláírás vonatkozásában)

 Kiss József, a PH Közgazdasági Iroda vezetője

 Faragó Zoltán, a PH Számviteli Iroda vezetője

1. A Képviselő-testület lehetőséget biztosít az érintettek részére, hogy az Önkormányzat által biztosított **mobiltelefon-előfizetésüket** saját nevükre átírathassák, illetve – amennyiben az érintettek nem élnek ezzel a lehetőséggel – az előfizetések felmondásának lebonyolításával a PH Közgazdasági Iroda vezetőjét bízza meg.

**Határidő:** 2020. január 31.

**Felelős:** Kiss József, a PH Közgazdasági Iroda vezetője

1. A Képviselő-testület lehetőséget biztosít a 2014-2019. évi önkormányzati ciklus azon képviselői részére, akik a 2019-2024. önkormányzati ciklusra megalakult Képviselő-testületnek már nem tagjai, hogy a részükre az Önkormányzat által biztosított **internet-előfizetést** saját nevükre átírathassák, illetve – amennyiben az érintettek nem élnek ezzel a lehetőséggel – az előfizetések felmondásának lebonyolításával a PH Közgazdasági Iroda vezetőjét bízza meg.

**Határidő:** 2020. január 31.

**Felelős:** Kiss József, a PH Közgazdasági Iroda vezetője

1. A Képviselő-testület az Mötv. 107. §-ban meghatározott jogkörében eljárva, az Ör. 5. § (4) bekezdése alapján dönt a 2019-2024. önkormányzati ciklusra természetbeni juttatásként 12 fő önkormányzati képviselő (ide nem értve a polgármestert és az alpolgármestereket) és a Képviselő-testület állandó bizottságainak 9 fő nem képviselő tagja részére – az érintettek választása alapján – **21 db** **laptop vagy tablet** (a továbbiakban együtt: számítástechnikai eszközök) beszerzéséről, amelyek az érintett személyek részére megállapodással ingyenes használatra kerülnek átadásra.
2. A Képviselő-testület a jelen határozat 6. pontja alapján beszerzett számítástechnikai eszközök beszerzésének pénzügyi fedezetét a Jászberény Városi Önkormányzat 2020. évi költségvetése terhére biztosítja, egyúttal megbízza a PH Közgazdasági Iroda vezetőjét, hogy a pénzügyi fedezet összegét a költségvetés tervezése során vegye figyelembe.

**Határidő:** 2020. évi költségvetés tervezése

**Felelős:** Kiss József, a PH Közgazdasági Iroda vezetője

1. A Képviselő-testület megbízza a PH Városfejlesztési Iroda vezetőjét a számítástechnikai eszközök iránti igények felmérésével, valamint a beszerzés lebonyolításával.

**Határidő:** 2020. január 31.

**Felelős:** Hegyi István, a PH Városfejlesztési Iroda vezetője

1. A Képviselő-testület megbízza a PH Számviteli Iroda vezetőjét, hogy a beszerzést követően a jelen határozat 6. pontja szerinti tárgyi eszközöket vegye leltárba és azok használatba adása tárgyában kötendő megállapodásokat készítse elő.

**Határidő:** 2020. január 31.

**Felelős:** Budai Lóránt polgármester (az aláírás vonatkozásában)

 Faragó Zoltán, a PH Számviteli Iroda vezetője

1. A Képviselő-testület az Ör. 5. § (2) bekezdés alapján a 2019-2024. önkormányzati ciklusra természetbeni juttatásként biztosítandó internet-szolgáltatást – igényfelmérés eredménye alapján – az önkormányzati/hivatali internet-szolgáltatón, illetve mobilflotta szolgáltatón keresztül biztosítja az érintettek részére.

**Erről**

1. Jász-Nagykun-Szolnok Megyei Kormányhivatal – Szolnok;
2. Használatban, szolgáltatásban érintett személyek;
3. PH Közgazdasági Iroda – helyben;
4. PH Számviteli Iroda – helyben;
5. PH Városfejlesztési Iroda – helyben;
6. Pénzügyi és Gazdasági Bizottság valamennyi tagja – helyben;
7. Városüzemeltetési és Tulajdonosi Bizottság valamennyi tagja – helyben;
8. Képviselő-testület valamennyi tagja – helyben;
9. Irattár – helyben

**értesülnek.**

|  |  |  |
| --- | --- | --- |
| ***Budai Lóránt sk.*** |  | ***Dr. Sass Krisztina sk.*** |
| ***polgármester*** | ***aljegyző*** |

*Kivonat hiteléül:*

*Jászberény, 2019. december 19.*

 *(Dr. Bessenyei Lilla)*

 *irodavezető*